
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-05-08 Nr. 280-P-15
Vilnius

Posėdis įvyko 2013 m. gegužės 8 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: V. Fiodorovas, S. Jovaiša, I. Šiaulienė, P. Žeimys.
Kitų dalyvių sąrašas pridedamas.
DARBOTVARKĖ:

1. Azartinių lošimų įstatymo pakeitimo įstatymo projektas Nr. XIP-4393.
2. Seimo statuto "Dėl Seimo statuto 44, 44(1), 47, 48, 49, 58, 59, 60, 61, 61(1), 62, 63, 64, 65, 66, 67, 68, 69, 70 straipsnių, vienuoliktojo skirsnio pavadinimo, dvidešimt septintojo (1) ir dvidešimt aštuntojo skirsnių pakeitimo, Seimo statuto papildymo 58(1) straipsniu ir 56 bei 59(1) straipsnių pripažinimo netekusiais galios" projektas Nr. XIIP-367.
3. Pasiūlymas dėl Tarybos sprendimo dėl Pasaulinės intelektinės nuosavybės organizacijos sutarties dėl audiovizualinių kūrinių atlikimo apsaugos pasirašymo Europos Sąjungos vardu, Nr. COM/2013/109 Nr. ES-13-39.

4. Pasiūlymas dėl Europos Parlamento ir Tarybos reglamento dėl priemonių sparčiojo elektroninio ryšio tinklų diegimo sąnaudoms mažinti, Nr. COM/2013/147 Nr. ES-13-54.

5. Dėl konferencijos - parodos "Informacinės ir ryšio technologijos" organizavimo ir viešinimo problemų.

6. Dėl komandiruotės į Dubliną (Airija) 2013 m. birželio 15 - 18 dienomis dalyvauti Europos Sąjungos valstybių narių parlamentų komunikacijos, švietimo ir transporto komitetų pirmininkų susitikime.
1. SVARSTYTA: Azartinių lošimų įstatymo pakeitimo įstatymo projektas Nr. XIP-4393. 
Kalbėjo: M. Bastys, V. Misiukonienė,  S. Petravičius, R. Rainys, L. Kasinskienė, I. Šaiulienė, S. Jovaiša, I. Jurkšuvienė, S. Štarolis.
NUSPRĘSTA: Siūlyti pagrindiniam komitetui daryti pertrauką LR azartinių lošimų įstatymo pakeitimo įstatymo projekto Nr. XIP-4393 svarstyme, atsižvelgiant į Seimo kanceliarijos Teisės departamento ir Specialiųjų tyrimų tarnybos pastabas, Vyriausybės pasiūlymus bei kitų valstybės institucijų ir visuomeninių organizacijų pastabas ir pasiūlymus, taip pat įvertinant ir tai, kad Seime įregistruotas ir pradėtas svarstyti  alternatyvus įstatymo projektas XIP-3447(2) ir į Seimo IVPK argumentus.
Balsavimo rezultatai: už – 3, prieš – 0, susilaikė – 2.
2. SVARSTYTA: 
Seimo statuto "Dėl Seimo statuto 44, 44(1), 47, 48, 49, 58, 59, 60, 61, 61(1), 62, 63, 64, 65, 66, 67, 68, 69, 70 straipsnių, vienuoliktojo skirsnio pavadinimo, dvidešimt septintojo (1) ir dvidešimt aštuntojo skirsnių pakeitimo, Seimo statuto papildymo 58(1) straipsniu ir 56 bei 59(1) straipsnių pripažinimo netekusiais galios" projektas Nr. XIIP-367.
Kalbėjo: M. Bastys, L. Raulinaitytė, S. Jovaiša, I. Šiaulienė, R. Čepaitis.
NUSPRĘSTA: pritarti iniciatorių pateiktam Seimo Statuto projektui Nr. XIIP-367 ir siūlyti pagrindiniam komitetui jį tobulinti pagal Seimo kanceliarijos Teisės departamento pastabas, kurioms Komitetas pritarė, bei Komiteto pasiūlymus.

Pritarta bendru sutarimu.
3. SVARSTYTA: 
Pasiūlymas dėl Tarybos sprendimo dėl Pasaulinės intelektinės nuosavybės organizacijos sutarties dėl audiovizualinių kūrinių atlikimo apsaugos pasirašymo Europos Sąjungos vardu, Nr. COM/2013/109 Nr. ES-13-39.
Kalbėjo: M. Bastys, N. Matulevičienė.
NUSPRĘSTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui.

2. Dėl pozicijos: 
Pritarti 2013 m. balandžio 22 d. Kultūros ministerijos parengtai pozicijai (POZ-212) dėl Pasiūlymo dėl Europos Parlamento ir Tarybos sprendimo dėl Pasaulinės intelektinės nuosavybės organizacijos sutarties dėl audiovizualinių kūrinių atlikimo apsaugos pasirašymo Europos Sąjungos vardu.
Pritarta bendru sutarimu.
4. SVARSTYTA: Pasiūlymas dėl Europos Parlamento ir Tarybos reglamento dėl priemonių sparčiojo elektroninio ryšio tinklų diegimo sąnaudoms mažinti, Nr. COM/2013/147 Nr. ES-13-54.

Kalbėjo: M. Bastys, S. Štarolis, I. Žilienė.
NUSPRĘSTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui.

2. Dėl pozicijos: Pritarti  2013 m. balandžio 5 d. Susisiekimo ministerijos parengtai pozicijai (POZ-199) dėl Pasiūlymo dėl Europos Parlamento ir Tarybos reglamento dėl priemonių sparčiojo elektroninio ryšio tinklų diegimo sąnaudoms mažinti.
Pritarta bendru sutarimu.
5. SVARSTYTA: 
Dėl konferencijos - parodos "Informacinės ir ryšio technologijos" organizavimo ir viešinimo problemų.
Kalbėjo: M. Bastys, V. Misiukonienė, P. Morkūnas.
NUSPRĘSTA: 
Konstatuojant, jog Lietuvos Respublikos pirmininkavimo ES Tarybai metu Susisiekimo ministerijos organizuojamos tarptautinės informacinių ir ryšių technologijų konferencijos ir parodos "ICT 2013: Create, Connect, Grow" (toliau – ICT konferencijos) vienas iš svarbiausių Lietuvos pirmininkavimo ES Tarybai aukšto lygio renginių bei ES „Skaitmeninės darbotvarkės“ programos dalių, 

įvertinant ICT konferencijos reprezentatyvumą, suteikiantį unikalią progą pasauliniu mastu pristatyti Lietuvą kaip  modernią, inovatyvią ir investicijoms patrauklią šalį, parodyti jos išskirtinius informacinių ir ryšių technologijų verslo laimėjimus bei padėti jiems prasiskinti kelius į kitas rinkas,

pripažįstant, jog ligšioliniai ICT konferencijos viešinimo darbai yra neefektyvūs ir nepakankami, ko išdavoje minėti renginiai yra labai mažai žinomi ar išvis nežinomi tiek Lietuvoje, tiek už jos ribų,

siekiant efektyvinti ir optimizuoti ICT konferencijos bei Lietuvos stendo “Lithuanian village” organizavimo, aptarnavimo darbų eigą, Lietuvos pasiekimų ICT srityje viešinimą,

siūlyti Lietuvos Respublikos Vyriausybei:

1. Efektyviau išnaudoti turimus informacijos sklaidos kanalus, tokius kaip ministerijų ir atsakingų valstybės institucijų interneto svetainės, taip pat pirmininkavimui ES Tarybai skirtą interneto svetainę,

2. Skirti papildomai ir/ar perskirstyti ICT konferencijos biudžeto nacionalinę dalį, skiriant lėšų

2.1. profesionaliems ICT konferencijos viešinimo darbams, reklamai, šio renginio vidinės ir išorinės komunikacijos priemonėms,

2.2. Lietuvos Respublikos stendo organizavimui.

Pritarta bendru sutarimu.
6. SVARSTYTA: 
Dėl komandiruotės į Dubliną (Airija) 2013 m. birželio 15 - 18 dienomis dalyvauti Europos Sąjungos valstybių narių parlamentų komunikacijos, švietimo ir transporto komitetų pirmininkų susitikime.
Kalbėjo: M. Bastys, R. Čepaitis.
NUSPRĘSTA: Pritarti Komiteto pirmininko Mindaugo Basčio, biuro vedėjo Ramūno Čepaičio ir biuro patarėjos (ES) Ritos Beinorienės komandiruotei į Dubliną (Airija) 2013 m. birželio 15 - 18 dienomis dalyvauti Europos Sąjungos valstybių narių parlamentų komunikacijos, švietimo ir transporto komitetų pirmininkų susitikime, komandiruotės išlaidas apmokant iš Seimo Informacinės visuomenės plėtros komitetui skirtų lėšų.
Pritarta bendru sutarimu.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

